**Guide til kulturanalyse - Moderne tilgang**

Den moderne tilgang til organisationer er vist til venstre på figur 9.2. Denne tilgang er præget af, at kultur er noget vi har. Modsat er kultur i den postmoderne tilgang i højere grad noget der skabes i fællesskab.

Kulturen kan i den moderne tilgang ses som et produkt af de betingelser, der gælder for organisationen. Målet er ofte at skabe stabilitet, så subkulturerne ikke varierer alt for meget i forhold til den overordnede kultur, der skabes på baggrund af organisationens mission og værdigrundlag (se figur 3.3).

**Skrivebordsanalyse**

Den efterfølgende analyse kan betegnes som en ”skrivebordsanalyse”, som du kan foretage ud fra et ydrestyringsperspektiv. Det vil sige, at der er tale om dine egne antagelser og vurderinger. Du kan evt. supplere med en spørgeskemaundersøgelse, der kan understøtte dine egne antagelser.

|  |  |  |
| --- | --- | --- |
| **Kulturens lag** | **Indhold** | **Din vurdering** |
| **Artefakter** | * Fysiske omgivelser * Symboler, sprog og omgangsformer * Traditioner, myter og fortællinger | (fx kontorindretning, logo, påklædning, fester, mødeformer, historier om hændelser) |
| **Værdier og normer** | * Skueværdier * Kulturelle værdier | (fx formelle værdier fra hjemmesiden og uformelle værdier der afspejles i omgangsform og handlinger) |
| **Grundlæggende antagelser** | * Verdensopfattelse * Menneskesyn * Forhold til omverdenen | (fx en form for tavs viden, noget der er uudtalt, men som føles væsentlig for dannelsen af holdninger) |

**Bemærkning**

Hvis du ønsker en pejling af, hvordan dit team, din gruppe eller afddeling ser på kulturen, kan du anvende guiden til den postmoderne tilgang til forståelse af kulturen ud fra et gruppeinterview. Her får du et indtryk af indrestyringsperspektiverne i dit team, din gruppe eller afdeling.